Martin Helme: radikaalsete ühiskonnalõhkujate riiklik rahastamine on täiesti lubamatu
#000000
Radikaalsest ideoloogilisest programmist lähtuvate ühiskonnalõhestajate riiklik rahastamine on täiesti lubamatu, toonitab Eesti Konservatiivse Rahvaerakonna aseesimees ja rahandusminister Martin Helme, viidates ennekõike peamise homopropagandistliku organisatsioonina tuntud Eesti LGBT Ühingule.
#000002
"Meie jaoks on radikaalsete ühiskonnalõhkujate rahastamine täiesti lubamatu. Eriti groteskne on, et needsamad aktivistid on kõige ägedamad valitsusvastased protestijad. Samuti töötavad nad vahel varjatult, vahel avalikumalt valitsuse poliitikale vastu riigiametnikena," toonitas rahandusminister Helme Objektiivile antud kommentaaris.
#000003
Tema sõnul on probleem selles, et kavala lükkega on tekitatud olukord, kus homoaktivistid saavad raha mitte otse Eesti eelarvest, vaid reeglina on see euroraha.
#000004
"Euroraha omakorda jagavad ministrid nende enda valdkondades ette valmistatud meetmete alt. Selge, et nn sidusa ühiskonna meetmed on nii kirjutatud, et just homoõiguslased raha saaks. Minister [sotsiaalminister Tanel Kiik – toim] saaks reegleid muuta, kui tahaks. Aga eelarvesse see justkui ei puutugi," märkis ta.
#000005
Helme kinnitusel on EKRE esindajad korduvalt kõnealuse teema tõstatanud koalitsiooni sisestel aruteludel, väljendades väga selgelt positsiooni, et praegune olukord, kus terve rida vasakpoolseid võltskodanikuühendusi saab iga-aastast ja ulatuslikku riiklikku toetust, ei saa jätkuda.
#000006
"Eestis on ju küll ja küll ühiskonna äärealadel olevaid gruppe, keda oleks vaja toetada ja kelle toetamine oleks igati mõistlik ning põhjendatud, samuti moraalne," ütles ta lõpetuseks.
#000007
Seitsme aasta jooksul on Eesti LGBT Ühingule eraldatud sotsiaalministeeriumi kaudu lausa ligi veerand miljonit eurot, kusjuures toetussummad on jõudsalt kasvanud. Kui 2013. aastal oli eraldatud summaks 6000 eurot, siis tänavu anti homoaktivistide käsutusse koguni 96 000 eurot maksumaksjate raha.
#000009
Kui liita siia ka Eesti Inimõiguste Keskusele ja Feministeeriumi portaali haldavale MTÜ-le Oma Tuba eraldatud summad, on ainuüksi tänavu sotsiaalministeeriumi kaudu toetatud homo- ja sooideoloogilise propaganda eestvedajatena tuntud "kodanikeühendusi" kokku ligi 250 tuhande euroga.
#000010
Septembri alguses vahendas Objektiiv uudist sellest, et sotsiaalminister Kiik pidas vajalikuks isiklikult külastada Eesti LGBT Ühingut, et arutada selle eestvedajatega muu hulgas ühingu riikliku rahastamise küsimust.
#000011
Süües kasvab isu: Eesti LGBT Ühing tahab saada 2019. aastaks juba ligi 140 000 eurot riiklikku toetust
#000012
Sotsiaaldemokraadid lubavad Eestist teha roboti- ja ringmajanduse
#000017
FOOKUSES ⟩ EKRE lubab erakondadest ainsana kaitsta vaktsineerimis- sõna- ja südametunnistuse vabadust
#000018
Saksa tervishoiuminister tunnistab vigu koroonaviirusele reageerimisel, aga „vabandada on raske"
#000019
EKRE seisab "vihakõne" mõiste laiendamise vastu
#000020
Varro Vooglaid: lähtun oma südametunnistustest ja kõnelen vaid enda, mitte EKRE nimel
#000022
Veiko Vihuri: kirik võib Eestis tegeleda poliitikaga nii palju, kui tahab
#000023
Leo Kunnas: kaitseministriks saades seisan vaktsiinisunni tõttu kaitseväest minema löödute teenistusse ennistamise eest
#000027
Reformierakond süüdistab toidu ja asjade hingehinnas Putinit
#000028
Tähtsamate kajastustega kursis olemiseks liitu meie uudiskirjaga!
#000030
Objektiiv.ee on SAPTK uudiste- ja arvamusportaal, mis lähtub eesmärgist kaitsta Eesti kultuurilist järjepidevust ja selle aluseks olevaid konservatiivseid väärtusi. Vaata lisa siit
#000031
SA Perekonna ja Traditsiooni Kaitseks
#000033